Konrad von Feuchtwangen

Konrad von Feuchtwangen (surnud 5. juulil 1296) oli Liivi ordu maameister ja Saksa ordu kõrgmeister 13. sajandil.

Ta pärines Frangimaalt Feuchtwangenist. Tema suguvõsa pärines ministeriaalide seast. Ka mitmed tema sugulased olid Saksa ordu liikmed.

Juba 1259. aastal mainiti teda Austria maakomtuurina. Sellena oli ta ametis kuni 1279. aastani, misjärel nimetati Liivimaa maameistriks, ühtlasi oli ta ka maameister Preisimaal. Kuid juba 1281. aastaks oli ta neist ametitest lahkunud ja jätkas ordukarjääri Saksamaal, olles esialgu Frangimaa maakomtuur ja saades 1284. aastal Saksa meistriks. 1291. aastal valiti ta kõrgmeistriks, kelleks ta jäi kuni surmani.

Konrad von Feuchtwangen on maetud Trzebnica kloostrikirikusse Alam-Sileesias Trzebnicas.

Kirjandus
Ritterbrüder im livländischen Zweig des Deutschen Ordens. Köln: Böhlau, 1993. Nr. 238 (lk 222–223).

Kategooria:Liivi ordumeistrid
Kategooria:Preisi maameistrid
Kategooria:Saksa meistrid
Kategooria:Saksa ordu kõrgmeistrid
Kategooria:Surnud 1296
Kategooria:Sündinud 13. sajandil